**Tehniline kirjeldus**

**AD Lisa 1**

1. Hankemenetluse **„Tartu maakonna avalik bussiliinivedu“** tulemusena sõlmitav hankeleping, nn avaliku teenindamise leping (ATL), hõlmab Euroopa Parlamendi ja nõukogu määruse (EÜ) nr 1370/2007 tähenduses sõitjate vedu ATL alusel Tartu maakonna bussiliinidel hanke alusdokumentides ja selle lisades esitatud tingimustel, sh sõidupiletite müügi ja muude avaliku teenindamise kohustusega kaasnevate teenuste ning nende üle järelevalve teostamise korraldust hanke alusdokumentides ja selle lisades ettenähtud tingimustel.
2. ATL sõlmitakse tähtajaga 5 (viis) aastat 3 (kolm) kuud ehk kokku 63 kuud, millele eelneb ettevalmistusperiood 12 kuud ja lepingu eelduslik lõpptähtaeg on 31.03.2028.
3. ATL kohane eeldatav aastane veomaht[[1]](#footnote-1):
	1. 4 125 992 põhiliini kilomeetrit ja kuni 208 925 nõudeliinikilomeetrit.
	2. Täpne liinikilomeetrite maht sõltub iga teenindusaasta konkreetsete nädalapäevade arvust, riiklike pühade sattumisest konkreetsetele nädalapäevadele ja võimalikest sõiduplaanide muudatustest.
	3. Liinide sõiduplaanides on liini põhiosa kilomeetrid, mida teenindatakse regulaarselt. Lisaks sellele on paljudel liinidel nõudeliinilõigud, mille teenindamine oleneb nõudluse esinemisest ning tegelik läbisõit kujuneb teenuse osutamise käigus. Iga liini sõiduplaanis on välja toodud konkreetse liini maht. Nõudeliinilõiguga liinide puhul on eraldi välja toodud liini põhiosa maht (teenindatakse regulaarselt) ja nõudeosa maht (teenindatakse vastavalt nõudlusele).
4. Hankijal on õigus vastavalt ATL-s sätestatud tingimustele ühepoolselt suurendada või vähendada ATL objektiks olevat kalendriaasta liiniläbisõitu ulatuses, mille puhul aastane liiniläbisõit ei erine ühelgi aastal üle 20% võrreldes hanketeates ja hanke alusdokumentides toodud liinimahuga.
5. Pakkumuse koostamise aluseks on hanke alusdokumendid, sealhulgas sõiduplaanid liiniveo kohta (Tehniline kirjeldus Lisa 1: Nõuded bussidele; Tehniline kirjeldus Lisa 2: Sõiduplaanid; Tehniline kirjeldus Lisa 3: Maksimaalsed täituvused).
	1. Pakkuja (hankelepingu täitmisel nimetatud ka Vedaja) peab arvestama, et Tehnilise kirjelduse Lisas 3 Maksimaalsed täituvused toodud andmed on mõeldud abistava informatsioonina pakkumuse tegemisel ja ei vabasta Vedajat kohustusest kasutada Lepingu täitmiseks vajalikus koguses ning optimaalse ja piisava sõitjakohtade arvuga busse.
6. Vedaja peab sõlmima kokkulepped busside väljumiseks ja saabumiseks bussijaamade haldajatega, mis on vajalikud liinide teenindamiseks vastavalt sõiduplaanidele.
7. ATL täitmiseks ja kvaliteedi tagamiseks peab olema Pakkuja omandis või tal peab olema võimalus kasutada vajalik kogus busse, mis vastavad majandus- ja kommunikatsiooniministri 13.06.2011 määruses nr 42 „Mootorsõiduki ja selle haagise tehnonõuded ning nõuded varustusele“ sätestatud nõuetele ning Hankija poolt nõutud tehnilistele tingimustele.
8. Bussid peavad olema Tellijale esitlemiseks ja piletiseadmete paigaldamiseks Tartus hiljemalt **14 päeva** enne liiniveo algust. Selleks peab Vedaja hiljemalt 13 päeva enne liiniveo algust esitama Tellijale:
	1. Vedaja poolt Lepingu täitmiseks kasutatavate busside loetelu (AD Lisa 2 ATL Lisa 8: Kasutatavate busside loend);
	2. dokumendid, mis tõendavad, et ATL alusel veoteenuse osutamiseks sobivad ja nõuetekohased bussid on Vedaja omandis või valduses.
9. Hankelepingu eseme tehnilise kirjelduse hulka kuuluvad lisaks ülaltoodule muud hanke alusdokumentides ja selle lisades sätestatud nõuded. Muu hulgas sisalduvad hankelepingu eseme tehnilise kirjelduse osaks olevad nõuded järgnevates käesoleva dokumendi lisades:
	1. AD Lisa 1 Tehniline kirjeldus: Lisa 1 Nõuded bussidele.
	2. AD Lisa 1 Tehniline kirjeldus: Lisa 2 Sõiduplaanid.
	3. AD Lisa 1 Tehniline kirjeldus: Lisa 3 Maksimaalsed täituvused.
1. Arvestuse aluseks 2023. aasta. [↑](#footnote-ref-1)